section_heading: Antički bedemi
paragraph_text: Ostatke tarsačkih gradskih zidina je po prvi put otkrio R. Gigante 1914. na sjevernoj i zapadnoj strani Staroga Grada iako su zapravo prve zidine iznikle već za vrijeme demoliranja Kaštela 1904. godine. Još jedan izvanredan pronalazak se desio u toku iskopina na Korzu, kad su otkrivena dva reda paralelnih zidina dugih 20 m i udaljenih jedna od druge 7 m. Jedna široka 1,80 m a druga 2 m. Zajedno prelaze znači preko 10 metara širine. Prostor između dva zida je bio zapunjen različitog materijala (amfore, uljanice, tegule i ostale antičke posude, sarkofazi). Pronađeni su i fragmenti drvenih greda te prapovijesne keramike što svjedoči korištenjem materijala iz prethodnih faza Tarsatice. Perimetar zidina se može datirati u IV. st. na osnovu kovanica u malti iz doba vladavine Valentiniana I, Gracijana i Teodozija.